Kirjava kammari: Tiheää tunnelmaa tiistaina - Véronique Olmi: Beside the Sea\nTiheää tunnelmaa tiistaina - Véronique Olmi: Beside the Sea\nVéronique Olmi: Beside the Sea (Bord de Mer).\nKustantaja: Peirene Press, 2010 (alkup. 2001).\nKääntäjä: Adriana Hunter.\nKansi: Sacha Davison Lunt.\nGenre: Eurooppalainen pienoisproosa.\n"It was Kevin, the little one, who seemed happiest, more inquisitive anyway. But Stan kept giving me suspicious looks like when I just sit in the kitchen and he watches me, thinking I don't know he's there, barefoot, in his pyjamas, I don't even have the strength to say Don't stay there with nothing on your feet, Stan. Yep, sometimes I sit in the kitchen for hours and I couldn't give a stuff about anything."\nLuin tämän ranskalaisen pienoisromaanin viime toukokuisen lukumaratonini aikana. Lukemisesta on siis jo aikaa, mutta kirja teki voimakkaan vaikutuksen. Sellaisen, joka ei ole vieläkään hälvennyt. Tiesin odottaa korkeatasoista, mutta ahdistavaa kirjaa. Ahdistuksen määrä yllätti silti. Siihen tosin saattoi osaltaan vaikuttaa myös lukuhetki. Olen kirjoittanut kolmelta yöllä, kirjan juuri luettuani, näin:\n"Nyt menen nukkumaan. Beside the Sea ei ollut fiksu valinta yön viimeiseksi kirjaksi. Ei etenkään, kun on ollut 1,5 viikkoa erossa lapsistaan ja ikävä on kova. Onneksi tulevat huomenna kotiin. Olmin kirjassa on 111 sivua ja luin sitä noin kaksi tuntia. Rankka trippi, huhhuh."\nMyöhemmin olen vielä lisännyt, etten tahtonut saada unta, kun kirja pyöri mielessä. En kadu, että luin tämän, mutta ei näitä kovin montaa vuodessa jaksaisi.\nKirjan päähenkilön ja kertojan ääni kummittelee yhä mielessäni. Lukiessa siitä tuli usein mieleen Chris Cleaven Incendiaryn (suom. Poikani ääni) kertoja. Naisissa onkin paljon samaa, mutta Olmin kirjan äidin mielen järkkymiselle lukija ei tiedä yhtä selvää syytä. Hän on myös Incendiaryn päähenkilöä epätasapainoisempi. Molemmat esiintyvät kirjoissa kuitenkin ensisijaisesti äiteinä ja kummankin englanninkielisestä puheesta on aistittavissa työväenluokkaisuus sekä kouluttamattomuus. Yhteistä on myös tietty vilpittömyys - ja se, että kuulen halutessani yhä heidän äänensä, selkeinä ja kirkkaina.\nBeside the Sea -kirjassa ahdistaa ensinnäkin tietysti juuri äidin epätasapainoisuus. Hänen käsin kosketeltava pelkonsa ja rehellinen, mutta vääristynyt halunsa toimia lastensa parhaaksi. Viattomat lapset joutuvat kärsimään äitinsä harhaisuudesta ja loppu kylmää sydäntä. Kuten olen aiemminkin sanonut, kirjoissa kuvaillut fyysiset olosuhteet vaikuttavat minuun voimakkaasti myös. Beside the Sea -romaanissa on lähes koko ajan pimeää, hyytävän kylmää ja vettä sataa kaatamalla. Henkistä ahdistavuutta oli siksi erityisen vaikea kestää.\nMietin äsken, voinko antaa tällaiselle kirjalle korkeimman mahdollisen arvosanani. Annoin kuitenkin. Sillä kirja on myös tavattoman hieno. Juuri siksi, että tunnelma on niin taiten rakennettu ja ylläpidetty, vaikka se kammottava tunnelma onkin. Mutta myös lähtemättömän vaikutuksen tekevän päähenkilön vuoksi, ja tarinankin. En osaa sanoa, millainen tämä ympäri Eurooppaa suositun Olmin esikoisteos olisi alkukielisenä. En osaa edes sanoa, kertooko se käännöksen hyvyydestä vai huonoudesta, että minusta tämä ei ollut kovin ranskalainen kirja, vaan ennemmin juuri brittiläinen. Joka tapauksessa se iski minuun juuri tällaisena kuin tuhat volttia.\n"I rubbed Stan's back through the blankets to stop him shivering, for him to go back to being nine years old and let go of all those fears that don't belong to a child his age. I walked round the town, you know, I told him quietly, I've got the hang of it, we won't get lost any more, the man in the shop was all thankyous taking the coins, and this evening we're going to spend the rest, all the rest, that's all I'm going to tell you! I'd like to go home, he said very gently, he was begging me. I stopped warming him up, I lost interest in him, turned the other way and closed my eyes."\nOsallistun tällä kirjalla ainakin haasteeseen Ikkunat auki Eurooppaan: Ranska.\nHaluan sanoa vielä pienen sanan kirjan kustantaneesta, englantilaisesta Peirene Pressistä. Keskustelin tämän pienen kustantamon perustajan, saksalaislähtöisen Meike Ziervogelin kanssa juuri 2010, kun kustantamo aloitteli toimintaansa ja sen ensimmäinen teos, Beside the Sea, oli äskettäin ilmestynyt. Meikellä oli ja on nimittäin hyvin erikoistunut bisnesidea: Hän julkaisee Englannissa muualla Euroopassa ilmestyneitä huipputason pienoisromaaneja. Siis pelkkiä käännöskirjoja ja pelkästään alle 200-sivuisia teoksia.\nIhastuin ideaan ja iloiseen sekä ystävälliseen Meikeen. Valitettavasti työsuhteeni loppui, ennen kuin löysimme hänelle sopivan suomalaisen kirjan julkaistavaksi, mutta ilokseni huomasin äskettäin Peirene Pressin julkaisseen Asko Sahlbergin romaanin He nimellä The Brothers. Ja ensi vuonna ilmestyy Kristina Carlsonin Mr. Darwin's Gardener. Mahtavaa.\nPeirene Pressissä minua ihastuttaa perusidean ja erikoistumisen lisäksi myös esimerkiksi kirjojen tyylikäs ja yhtenäinen ulkoasu, pitäytyminen kolmessa julkaistussa teoksessa vuosittain ja jokaista vuotta kehystävä teema, johon ilmestyvät teokset liittyvät. Pidän myös kustantamon tavasta järjestää kirjallisia salonkeja sekä myydä kirjoja ns. jatkuvalla tilauksella. Esimerkiksi vuoden tilaus, eli kolme kirjaa, maksaa 25 puntaa. Kolme vuotta kustantaa 65 puntaa. Käykää ihmeessä tutustumassa kustantamon kotisivuun täällä. (Tämä "mainos" on kustantamolle ihan ilmainen ja kumpusi nyt vain omasta innostuksestani.)\nTunnisteet: 4.75/5, Eurooppa, Ikkunat auki Eurooppaan, Länsi-Eurooppa, Olmi Véronique, Ranska, ulkomainen kaunokirjallisuus\nSatu Ekoluoma 18. joulukuuta 2012 klo 19.18\nOlen myös ihastellut Peirene Pressin ideaa, tyyliä ja kaikkea siitä lähtien kun kustantamoon brittiblogeissa tutustuin. Vieläkään en tosin ole lukenut yhtäkään julkaisua! Tämä on kiinnostanut pitkään, mutta pelottaa myös.\nSeikkailinkin kustantamon sivuilla jokin aika sitten ja törmäsin tietoon noista suomalaisten käännöksistä. Hieno juttu!\nKaroliina / Kirjava kammari 19. joulukuuta 2012 klo 20.19\nSatu, tätä sietääkin vähän pelätä, mutta suosittelen silti!\nOn tosiaan hienoa, että ihanainen Peirene on julkaisemassa jo toista suomalaisteosta. <3\nHelmi-Maaria Pisara 18. joulukuuta 2012 klo 19.32\nKiinnostava tuo kustantamon idea. Ja voi, miten tahtoisin tämän Beside the Sean lukea. Saat kuulostamaan niin inhottavan hyvältä!\nKaroliina / Kirjava kammari 19. joulukuuta 2012 klo 20.20\nHelmi-Maaria, minustakin kustantamon idea on hykerryttävän erikoistunut ja toteutettu taidolla! Voi, lue tämä. Se on varmasti käännetty saksaksikin (koska muistan lukeneeni Olmin olevan erityisen suosittu siellä) ja löydettävissä kotimaastasi.\nLinnea / kujerruksia 18. joulukuuta 2012 klo 19.46\nKuulostaa hurjalta kirjalta.. Se on ihan totta, että kovin monta liian väkevää / ahdistavaa kirjaa ei vuodessa jaksa. Joskus on vain luettava jotain kevyempää, tai edes vähemmän ahdistavaa.\nPeirene Press kuulostaa hienolta kustantamolta!\nps. So American -haasteen viimeiset suoritukset käsillä, huhhuh!\nKaroliina / Kirjava kammari 19. joulukuuta 2012 klo 20.22\nHurja tämä tosiaan on, Linnea. Ennen ja jälkeen on hyvä lukea jotakin lempeää, mutta välillä voi tutustua elämän mustempiin puoliin. Ja Peirene on ihana. <3\nTsemppiä So Americanin loppumetreille!\nIda 18. joulukuuta 2012 klo 21.19\nTodella mielenkiintoinen liikeidea! Hienoa, että joku tekee joskus jotakin erilaista.\nKaroliina / Kirjava kammari 19. joulukuuta 2012 klo 20.24\nEikö, Booklover? Harmi, että pienessä Suomessa näin tarkasti erikoistuva kustantamo ei ehkä pärjäisi.\nSusa 18. joulukuuta 2012 klo 21.53\nKuulostaa kyllä tosi mielenkiintoiselta!!!\nSusa, tämä voisi kyllä olla ihan sinun kirjasi! Tiedän, että kestät hyvin näitä rankkojakin teoksia.\nPäivi Brink 19. joulukuuta 2012 klo 10.44\nHei, kiitos tästä, kiinnostava romaani ja kustantamo. Googlailin ja löysin tiedon, että kirjasta on tehty elokuva Bord de mer, joka sai Cannesissa vuonna 2002 "Kultainen kamera" -palkinnon. Ohjaajan nimi on Julia Lopes-Curval.\nKaroliina / Kirjava kammari 19. joulukuuta 2012 klo 20.26\nPäivi, vau, kiitos tiedosta ja linkistä! Pitää mennä tutustumaan. Hmm, jännä miettiä, saisiko elokuvaan yhtä tehokkaasti kirjan ahdistavan tunnelman. Ei se varmasti mahdotonta ole!\nKaroliina / Kirjava kammari 19. joulukuuta 2012 klo 20.33\nMutta höh, kyseessä on varmaankin joku sekaannus. Tämä Lopes-Curvalin ohjaama Bord de mer (Seaside) -elokuva, ei kuulosta Olmin kirjaan perustuvalta: http://www.imdb.com/title/tt0298126/\nMinna Vuo-Cho 19. joulukuuta 2012 klo 11.24\nKuulostaa hienolta tuo kustantamon business idea.\nTätä kirjaa en kuitenkaan sen tasosta huolimatta laita lukulistalleni - en tässä elämäntilanteessa vaan pysty lukemaan oikein mitään lapsiin kohdistuvaa pahaa... kunhan tämä väsymys tästä laukeaa niin sitten ehkä.\nKaroliina / Kirjava kammari 19. joulukuuta 2012 klo 20.27\nMinna, kustantamo (tai Meike) on tosiaan keksinyt hyvän idean ja ilmeisesti se on myös kannattanut. Rohkaisevaa!\nTämä kirja ei ole kaikille. Äiti kyllä pyrkii tekemään lapsilleen hyvää, mutta rankka teos tämä on.\nMaria/Sinisen linnan kirjasto 20. joulukuuta 2012 klo 16.28\nMuistankin, kuinka kerroit maratonpostauksessasi lukeneesi hienon mutta ahdistavan kirjan, kiva lukea siitä nyt arvio. Ja kiinnostavan kuuloinen laatukustantamo tuo Peirene Press!\nTiheää tunnelmaa tiistaina - Véronique Olmi: Besid...\nPerjantain pikapäivitys ja pähkinäratkaisut\nKirjabloggaajien joulukalenteri keskiviikkona: Vii...\nMerellinen maanantai - Jarmo Ihalainen: Perheestä ...\nLastenkirjalauantai - Blogistanian Kuopus 2012: mi...


Papiljottikiharat pelastavat arjen hiuskriisiltä – katso helpot ohjeet! | Anna.fi\nPapiljoteilla hiukset kihartuvat ilman lämpöä.\nJos hiusten kihartaminen tuntuu aamuisin työläältä, silloin papiljottikiharat voivat olla sinun juttusi. Papiljoteilla loihdit kampauksen, jossa on tuulahdus menneiden vuosikymmenten glamouria. Katso helpot ohjeet papiljottikampaukseen!\n27.9.2021 Teksti: Roosa Roivainen Kuvat: iStock, Roosa Roivainen\nHaluatko hiuksiin lisää tuuheutta ja luonnollista taipuisuutta? Tartu silloin papiljotteihin! Huolettomat papiljottikiharat syntyvät helposti itsestään eivätkä vaadi paljon työtä. Papiljottikiharat sopivat parhaiten arkiaamuihin tai päiviin, jolloin et jaksaa panostaa hiusten laittamiseen. Lopputuloksena on huolettomat kiharat, jossa on ripaus myös vintage-tyyliä.\nLöydät kuvalliset vinkit kiharoiden tekemiseen alempaa. Mutta ennen kuin siirryt ohjeisiin, selvitä ensin, millaiset papiljotit sopivat parhaiten omalle hiustyypillesi. Oikeanlaisten papiljottien valitseminen on tärkeää, sillä vääränlainen kampausrulla vahingoittaa hiusta herkästi.\nHelpot papiljottikiharat – näin onnistut\nPapiljottikiharat eivät tarvitse paljon valmistelua. Tarvitset kiharoiden tekemiseen:\nPapiljotit, jotka ovat kahta kokoa. Isommat rullat kiinnitetään hiusten takaosaan, pienemmät sopivat etuhiusten muotoilemiseen. Tässä tutoriaalissa on käytetty 12 tarrarullaa.\nMuotoilutuotetta, kuten muotoiluvaahtoa tai kampaussuihketta, joka tekee kampauksesta kestävän.\nHiuslakkaa kiharoiden viimeistelyyn.\nTässä papiljottikiharoiden ohjeet vaihe vaiheelta:\n1. Papiljotit voidaan rullata juuri pestyihin tai kuiviin hiuksiin. Aloita hiusten kihartaminen lisäämällä tukkaan ensiksi muotoilutuote ja anna tuotteen kuivahtaa.\n2. Valitse isommat kampausrullat. Poimi hiuksista leveitä osioita ja kiinnitä papiljotit ensiksi hiusten takaosaan.\nVinkki: Jos rullaat papiljotit pestyihin hiuksiin, anna hiusten kuivahtaa melkein kokonaan ennen kampausrullien kiinnittämistä. Näin kampauksesta tulee kestävämpi eivätkä hiukset vaurioidu.\n3. Kun olet kiinnittänyt isot papiljotit, rullaa pienemmät papiljotit hiusten etuosaan. Muista, ettei lopputuloksen tarvitse olla täydellinen.\nVinkki: Saat tukkaan lisää kohotusta, kun rullaat papiljotin niin, että papiljotti on rullatessa hiusosion päällä. Hiusosio rullataan siis yläsuuntaan.\n4. Papiljottien kiinnittämisen jälkeen anna hiusten asettua ainakin pari tuntia. Voit pitää papiljotit myös yön yli, ja kiharat ovat valmiit seuraavaksi aamuksi.\nVinkki: Jos hiukset tuntuvat kosteilta rullauksen jälkeen, papiljottirullia voi yrittää föönätä kuivaksi. Muista, että hiusten tulee jäähtyä, ennen kuin papiljotit rullataan auki.\n5. Kun papiljotit ovat olleet hiuksissa tarpeeksi pitkään, irrota papiljotit varovasti tukasta. Harjaa kiharat auki sormilla tai harvalla kammalla.\nVinkki: Saat kiharoihin kestävyyttä, kun suihkutat hiuksiin lakkaa ennen kuin otat papiljotit tukasta pois.\n6. Viimeistele kampaus lakalla ja papiljottikiharat ovat valmiit!\nVinkki: Jos tarrapapiljottien jälki tuntuu liian pörröiseltä, kokeile hiusten kihartamiseen esimerkiksi samettirullia.\nPapiljottikiharoilla saat tukkaan tuuheutta ja elävyyttä.\nKiharat sukilla tai vessapaperilla – kokeile myös näitä kiharaniksejä\nPapiljotit eivät ole ainoa tapa kihartaa hiuksia hellävaraisesti ilman lämpöä. Joskus hiusten muotoilu onnistuu arkipäivänkin esineillä. Annan toimittaja Janna Nousiainen testasi somen suositut kiharaniksit ja kokeili, miten yön yli -kiharat onnistuvat sukilla, vessapaperilla tai kylpytakin vyöllä! Lue tästä, miten testissä kävi.\nLöydä lisää hiusinspiraatiota:\nNäin saat kestävät kiharat ilman lämpöä – ohjeet kahdeksaan erilaiseen kiharaan\nSiirry lukemaan artikkelia, Näin saat kestävät kiharat ilman lämpöä – ohjeet kahdeksaan erilaiseen kiharaan


ETENE:n kanta paperittomille tarjottavista terveydenhoitopalveluista — jiihooantikainen\nETENE on jo runsas vuosi sitten linjannut ns. "paperittomille henkilöille" tarjottavien terveydenhoitopalveluiden riittävyydestä nykyisen kotikuntalain, perustuslain, Suomen sopimien kansainvälisten ihmisoikeussopimusten ja terveen järjen valossa seuraavasti :\nPaperittomien henkilöiden riittämätön hoito ei ole hoitoetiikan näkökulmasta hyväksyttävä vaihtoehto. Paperittomien henkilöiden oikeus terveyspalveluihin nykyisen lainsäädännön mukaan tulee kiireellisesti täsmentää siitäkin syystä, että tällä hetkellä kuntien toimintatavat poikkeavat toisistaan.\nTHL:n asiaa koskevan selvityksen valmistuttua on tehtävä tarvittavat ratkaisut. On selvitettävä, miten parhaiten varmistetaan, että paperittomille henkilöille tarjotaan kiireellisen hoidon lisäksi muu välttämätön hoito ajoissa. Tällaisia hoitoa tarvitsevia ryhmiä ovat esimerkiksi HIV-positiiviset odottavat äidit, joiden lapsilla on tartuntariski sekä huonossa tasa-painossa olevat diabetespotilaat.\nSuomen terveydenhoitojärjestelmän tulee toimia siten, että se mahdollistaa paperittoman potilaan hoitoon pääsyn ja hoidon sekä potilaan lähettämisen tarvittaessa myös asianmukaiseen jatkohoitoon.\nKuntaliitto tai muutkaan vastaavat rajamäenrykmentit eivät tätä linjausta voi kiistää ...\nErkki Martikainen 31.1.2015 12:16\nLaittoman toiminnan suosiminen pitäisi lailla kieltää, ja laittomasti maassa olevat tulisi hienovaraisesti ohjata kotiinsa.\nJuho Antikainen 31.1.2015 12:25\nVarmaankin tulee ulkomaalaislakia soveltaa tarkasti jatkossakin ja pyrkiä rajoittamaan laitonta maahanmuuttoa, mutta terveydenhoidossa sovelletaan ensisijaisesti ammattikunnan eettistä ohjeistoa. Terveydenhuollon ammattilaiset eivät siis ole mitään poliiseja tai oikeusjärjestelmän viranomaisia, vaan heidän ainoa tehtävänsä on palauttaa tai ylläpitää potilaan terveys ja ennaltaehkäistä sairauksia.\nVastaavasti voidaan myös todeta, että jo nykyinen perusopetuslaki velvoittaa kunnat järjestämään perusopetusta myös paperittomien vanhempien paperittomille lapsille. Terveydenhoidon tulisi olla vastaava palvelu lakiin kirjattuna perusoikeutena ...\nEsa Niemi 31.1.2015 13:52\nJuho Antikainen, terveydenhuollossa ilmoitetaan potilaiden tilanteesta jo eri viranomaisille. Rikkovatko he siis lakia, vai onko tulkintasi väärä?\nLastensuojelulaki velvoittaa taas yhteiskunnan ottamaan huostaan lapset, joita vanhemmat eivät kykene asianmukaisesti hoitamaan. Asiattomissa olosuhteissa elävät lapset tulee pelastaa vanhemmilta, jotka vaarantavat lapsen kehityksen. Lasten oikeuksien turvaaminen itseasiassa painottaa syytä miksi laittomasti maassaolevia tulee ilmoittaa poliisille ja lastensuojeluviranomaisille, jotta heidän olosuhteet voidaan turvata.\nPekka Roponen 31.1.2015 16:34 Vastaus kommenttiin #6\n-- Lasten oikeuksien turvaaminen itseasiassa painottaa syytä miksi laittomasti maassaolevia tulee ilmoittaa poliisille ja lastensuojeluviranomaisille, jotta heidän olosuhteet voidaan turvata.\nTämä on kyllä totta, lastensuojeluilmoitus kuuluu tehdä.\nErkki Martikainen 31.1.2015 14:00\n"Terveydenhuollon ammattilaiset eivät siis ole mitään poliiseja tai oikeusjärjestelmän viranomaisia, vaan heidän ainoa tehtävänsä on palauttaa tai ylläpitää potilaan terveys ja ennaltaehkäistä sairauksia."\nJos tavallinen ruma suomalainen heteromies menee terveyskeskukseen kyselemään päänsärkypuluveria maanantaiaamuna ja jos ei siinä muista sostunnustaan ja nimeään niin luulempa että siihen hommataan se poliisi joka selevittää ne asiat ja sitten palataan siihen päänsärkyyn uudestaan.\nNiin että kyllä ne siellä terkkarissa hoitelee myös muita kuin terveyden palauttamiseen liittyviä juttuja, ainakin meiltä rumilta heteromiehiltä ne tuppaa kyselemään enemmän kuin poliisit.\nHannu Ala-Olla 31.1.2015 16:49 Vastaus kommenttiin #9\nEi sieltä sitä päänsärkypulveria vastaavassa tilanteessa saa kukaan muukaan. Eikä se poliisiasia ole jollei sitä pulveria kinuta kovin häiritsevään tapaan.\nHannu Ala-Olla 31.1.2015 12:57\n"Laittoman toiminnan suosiminen pitäisi lailla kieltää.."\nPitäisikö samalla perusteella evätä terveydenhuoltopalvelut kaikilta rikollisilta?\nJuho Antikainen 31.1.2015 13:15\nNo, huumeriippuvaisiltakaan ei olla evätty (lainvalvojilta suojattua) terveydenhoitoa, vaikka huumeiden käyttäminen on itsessään rikos. Ja joiltain osin yhteiskunta jopa "yllyttää" jatkamaan tätä rikolliseksi määriteltyä käyttäytymistä mm. jakamalla huumeiden käyttäjille puhtaita ruiskuja ja neuloja vaihtopisteissä.\nEsa Niemi 31.1.2015 13:58 Vastaus kommenttiin #4\n"No, huumeriippuvaisiltakaan ei olla evätty (lainvalvojilta suojattua) terveydenhoitoa, vaikka huumeiden käyttäminen on itsessään rikos. Ja joiltain osin yhteiskunta jopa "yllyttää" jatkamaan tätä rikolliseksi määriteltyä käyttäytymistä mm. jakamalla huumeiden käyttäjille puhtaita ruiskuja ja neuloja vaihtopisteissä."\nEdelleenkin, kyse on hallussapidosta eikä tilanteesta kun poliisi ei voi enää punnita huumeiden määrää.\nJos terveydenhuollon edustaja näkee hallussa huumeita, niin potilaasta ilmoitetaan poliisille. Terveydenhuollon edustaja ilmoittaa toki muutoinkin huumeiden käytöstä jos siihen liittyy jotain erityispiirteitä tai yleistä huomiota jne.\nPekka Roponen 31.1.2015 16:32 Vastaus kommenttiin #8\n--Jos terveydenhuollon edustaja näkee hallussa huumeita, niin potilaasta ilmoitetaan poliisille.\nAnteeksi, missä maassa herra Niemi asuu?\n--Terveydenhuollon edustaja ilmoittaa toki muutoinkin huumeiden käytöstä jos siihen liittyy jotain erityispiirteitä tai yleistä huomiota jne.\nTeillä päin on kovat lait!\nEsa Niemi 31.1.2015 17:40 Vastaus kommenttiin #11\n"--Jos terveydenhuollon edustaja näkee hallussa huumeita, niin potilaasta ilmoitetaan poliisille.\nTeillä päin on kovat lait!"\nEikös Suomessa juuri ollut muuntohuumetapauskin, jossa sairaalaan kärrättiin huonossa kunnossa oleva kaveri ja tapauksesta ilmoitettiin poliisille. Hallusta löytyi vielä huumettakin, jonka perusteella laboratoriotesti tehtiin ja huume todettiin muuntohuumeeksi.\nOnko herra Roponen päivittänyt tietojaan sitten koulunpenkiltä päästyään? Lääkärillä pelkästään on myös laissa määrätty ilmoitusvelvollisuus esim. ajokuntoa arvioidessa jne. Jos et tiedä tästäkään, niin vika ei löydy allekirjoittaneen asuinmaasta, vaan herra Roposen knowhown tasosta.\nPekka Roponen 31.1.2015 18:53 Vastaus kommenttiin #19\n--Eikös Suomessa juuri ollut muuntohuumetapauskin, jossa sairaalaan kärrättiin huonossa kunnossa oleva kaveri ja tapauksesta ilmoitettiin poliisille.\nJos terveydenhuoltohenkilöstö ilmoitti, niin lakia rikottiin.\nEi lääkäri saa täysi-ikäisen huumeenkäytöstä tai hallussapidosta sinänsä missään tapauksessa ilmoittaa poliisille, eikä huumeidenkäyttö yleensä myöskään aiheutta pysyväisluonteista ajokyvyn menetystä, mikä on ajoterveydellisen ilmoitusvelvollisuuden edellytys. Jos henkilöllä kuitenkin on aselupa, voi ilmoitusvelvollisuus syntyä; tapauskohtainen harkinta.\nAlaikäisen huumeidenkäytöstä ilmoitetaan sosiaaliviranomaisille ja terveydenhuoltohenkilöstön huumeidenkäytöstä Valviralle, joskin vm:ttu on vapaaehtoista.\nEsa Niemi 31.1.2015 20:21 Vastaus kommenttiin #25\n"Jos terveydenhuoltohenkilöstö ilmoitti, niin lakia rikottiin."\nTai sitten lakiasiantuntemuksesi ei ole sillä tasolla, että voisit kommentoida tätä pätevästi. Jouduit jo tuossa lieventämään kantaasi alkuperäisestä kun havainnollistin muutamilla esimerkeillä.\nKehotan sinua tutustumaan, vaikkapa STM:n ohjeisiin, jossa hieman tarkemmin:\n"Lukuisissa muissa laeissa on lisäksi erityissäännöksiä, joiden nojalla terveydenhuollolla on velvollisuus tai oikeus luovuttaa potilastietoja potilaan suostumuksesta riippumatta. Ne oikeuttavat yleensä eri viranomaiset saamaan tietoja omaa toimintaansa varten – joskus myös yksityisen henkilön, joka hoitaa julkista tehtävää.\nNäitä luovutusperusteita käsitellään myöhemmin luvuissa 5 ja 6.\nYleisesti voidaan todeta, että potilaslain tai muidenkaan lakien mukaiset\nsalassapitovelvoitteet eivät merkitse kattavaa salassapito-oikeutta. Jos muussa\nlaissa on säädetty jollekin taholle oikeus saada salassapitovelvollisuuden\nestämättä tietoja terveydenhuollosta, merkitsee se samalla terveydenhuollolle\nluovutusvelvollisuutta. Jos taas laissa on säädetty terveydenhuollolle\nsalassapitovelvollisuuden estämättä ilmoitusvelvollisuus, se on toteutettava\n– potilaan tai omasta mielipiteestä riippumatta.\nMuutamat säännökset jättävät terveydenhuollolle itselleen harkintavallan.\nTällainen on muun muassa ampuma-aselain 114 §:ssä säädetty ilmoitusoikeus,\njoka koskee muita terveydenhuollon ammattihenkilöitä kuin lääkäreitä. "\nPekka Roponen 1.2.2015 23:32 Vastaus kommenttiin #26\nHerra Niemi ehkä toivoo, että me lääkärit käräyttäisimme kaikki huumeenkäyttäjät poliisille, mutta voin vakuuttaa, että emme todellakaan tule sitä tekemään.\nMarkku Toivonen 31.1.2015 21:19 Vastaus kommenttiin #25\nPotilaan huumeidenkäyttö ei tosiaankaan ole poliisille ilmoitettava asia. Sen sijaan hoitaessaan esimerkiksi erityisen vaarallisen muuntohuumeen uhria lääkäri voi yleisen edun ja turvallisuuden nimissä ilmoittaa tapauksesta poliisille antamatta uhria koskevia tunnistetietoja. Muuntohuumeet eivät välttämättä ole edes huumausaineiksi luokiteltuja.\nHyviä ohjeita vaitiolo- ja ilmoitusvelvollisuudesta on lääkärikunnalle annettu liiton ja yhdistysten toimesta. Lisäksi ongelmatapauksissa voi konsultoida liiton lakimiestä.\nPersukoita tai muita sertifioituja nuivakkoja ei onneksi tarvitse konsultoida.\nEsa Niemi 31.1.2015 21:29 Vastaus kommenttiin #27\n"Potilaan huumeidenkäyttö ei tosiaankaan ole poliisille ilmoitettava asia. Sen sijaan hoitaessaan esimerkiksi erityisen vaarallisen muuntohuumeen uhria lääkäri voi yleisen edun ja turvallisuuden nimissä ilmoittaa tapauksesta poliisille antamatta uhria koskevia tunnistetietoja. Muuntohuumeet eivät välttämättä ole edes huumausaineiksi luokiteltuja.\nHyviä ohjeita vaitiolo- ja ilmoitusvelvollisuudesta on lääkärikunnalle annettu liiton ja yhdistysten toimesta. Lisäksi ongelmatapauksissa vok konsultoida liiton lakimiestä."\nKyllä erityisluonteisissa tapauksissa ilmoitetaan, ja tuossa STM:n ohjeissa jo kerrottiin, että vaitiolovelvollisuuteen vaikuttavat monet lait.\nTässä vaikka yksi esimerkki, vaikka ei tiedetä oliko terveydentilaan liittyvät ongelmat likaiseen neulaan tai yliannostukseen liittyviä:\n"Persukoita tai muita sertifioituja nuivakkoja ei onneksi tarvitse konsultoida."\nMitä tämä tarkoitti, se ei kirjoituksestasi selvinnyt? Tiedätkö itsekään, se jää nähtäväksi.\nEsa Niemi 31.1.2015 13:54\n"Pitäisikö samalla perusteella evätä terveydenhuoltopalvelut kaikilta rikollisilta?"\nPitäisikö samalla perusteella laillistaa kaikki laiton toiminta?\nHannu Ala-Olla 31.1.2015 16:52 Vastaus kommenttiin #7\nTerveydenhuolto on yhtä paljon kaikkeen muuhunkin rikollisuuteen yllyttämistä kuin se on laittomaan maahanmuuttoon yllyttämistä. Kukaan ole mistään laillistamisesta puhunut mitään, ei laittoman maahanmuuton laillistamisesta eikä minkään muunkaan.\nSuosittelen seuraavalla kerralla käyttämään sitä esikatselua ja lukemaan sen ajatuksella ennen kuin painat "Tallenna".\nEsa Niemi 31.1.2015 17:49 Vastaus kommenttiin #15\n"Kukaan ole mistään laillistamisesta puhunut mitään, ei laittoman maahanmuuton laillistamisesta eikä minkään muunkaan."\nLiittyy yhtä lailla kuin sinunkin esittämä kysymys.\nKukaan ei myöskään puhunut kaikkien rikollisten terveydenhuoltopalveluiden eväämisestä.\nHannu Ala-Olla 31.1.2015 21:24 Vastaus kommenttiin #20\nKommentti, johon vastasin viittasi terveydenhuollon tarjoamisen olevan laittoman maahanmuuton suosimista ja että se pitäisi lopettaa. Siitä oli täysin suora yhtäläisyys, että se silloin olisi muunkin laittomuuden suosimista. Tai jos ensimmäinen kommentti EI viitannut blogin aiheeseen, niin sitten se oli kyllä täysin väärässä paikassa - siinä tapauksessa pyydän anteeksi virheellistä kommenttiani.\nLaillistamisesta taas ei puhunut kukaan, eikä sitä mistään kommentista voi johtaa.\nEsa Niemi 31.1.2015 22:46 Vastaus kommenttiin #28\n"Laillistamisesta taas ei puhunut kukaan, eikä sitä mistään kommentista voi johtaa."\nKysehän on laittoman toiminnan tunnustamisesta, eli aseman laillistamisesta. Keskustelija erotti laillisen toiminnan laittomasta ja esitti laittoman toiminnan suosimisen verrattuna muuhun laittomaan toimintaan kiellettävän.\nErkki Martikainen 31.1.2015 14:08\nTuossa olikin puhe rikollisen toiminnan suosimisesta eli tässä tapauksessa jos tiedetään että henkilö on laittpmasti maassa eikä kuitenkaan puututa asiaan vaan tarjotaan vielä terveyspalveluja. En kyllä ole ihan varma vaikka se olisikin jo lailla kielletty(rikoksen suosiminen) mutta se laki ei vaan taida kaikkien laittomuuksien kanssa toimia tasa-arvoisesti.\nRikolliset pitää laittaa linnaan ja siellä niille on omat lääkärit ja sitten kun ne päästetään sieltä ihmisten ilmoille niin niillä täytyy olla lupa olla Suomessa tai sitten ne eivät voi Suomessa olla.\nHannu Ala-Olla 31.1.2015 16:53 Vastaus kommenttiin #10\nLaittomaan maahanmuuttoon pitää toki puuttua, mutta terveuspalvelujen epääminen on ainakin minusta jotain, mikä ei kuulu sivistysyhteiskuntaan.\nEsa Niemi 31.1.2015 17:53 Vastaus kommenttiin #16\n"Laittomaan maahanmuuttoon pitää toki puuttua, mutta terveuspalvelujen epääminen on ainakin minusta jotain, mikä ei kuulu sivistysyhteiskuntaan."\nLaittomasti maassaolevilla on jo terveyspalvelut käytössään jos lähtökohtasi on vedota jo olemassaolevaan lainsäädäntöön.\nKuuluuko Hannun sivistysvaltioon, että laillisesti maassaolevia kuolee kaduille pakkaseen hoidon puutteeseen?\nEnsin pitää hoitaa akuutimmat tapaukset ja laillisesti maassaolevien hoito asianmukaiseen kuntoon sivistysvaltion tasosta puhumattakaan.\nHannu Ala-Olla 31.1.2015 21:28 Vastaus kommenttiin #21\n"Kuuluuko Hannun sivistysvaltioon, että laillisesti maassaolevia kuolee kaduille pakkaseen hoidon puutteeseen?"\nNo missähän näin tapahtuu? Minä ainakaan en ole kuullut yhdestäkään, joka olisi kuollut pakkaseen koska jokin hoito on evätty.\nNe, jotka eivät hakeudu hoitoon eivät sitä voi saadakaan.\nEsa Niemi 31.1.2015 22:51 Vastaus kommenttiin #29\n"No missähän näin tapahtuu? Minä ainakaan en ole kuullut yhdestäkään, joka olisi kuollut pakkaseen koska jokin hoito on evätty.\nNe, jotka eivät hakeudu hoitoon eivät sitä voi saadakaan."\nSitä hieman ounastelinkin. Ihmiset, jotka kannattavat laittomasti maassaolevien palveluiden laadullista parantamisesta eivät tiedä yhteiskunnan asioista paljoa mitään.\nSuomessa kuolee lukuisia muistisairata joka vuosi pakkaseen ulos eksyttyään kun asianmukaiseen hoitoon ei ole varaa.\nKuuluuko Hannun sivistysvaltioon, että nämä kuolevat pakkaseen ja muistisairaiden määrä nousee tulevina vuosina korkeammalle samalla kun väheneviä resursseja tulisi jakaa yhä useammalle?\nHannu Ala-Olla 31.1.2015 23:43 Vastaus kommenttiin #32\n"Suomessa kuolee lukuisia muistisairata joka vuosi pakkaseen ulos eksyttyään kun asianmukaiseen hoitoon ei ole varaa"\nKas, ilman lähdetietoa voi tietysti sanoa mitä tahansa.\n"Kuuluuko Hannun sivistysvaltioon, että nämä kuolevat pakkaseen ja muistisairaiden määrä nousee tulevina vuosina korkeammalle samalla kun väheneviä resursseja tulisi jakaa yhä useammalle?"\nVäität siis oikeasti, että sinne muistisairaille saataisiin lisää resursseja, jos laiton maahanmuuttaja käännytettäisiin vaivoineen sairaalasta? Oliskohon se nyt joku muu, joka ei tiedä yhteiskunnan asioista paljoa mitään.\nJa vastauksena kysymykseesi: ei kuulu, mutta sinne eivät kuulu myöskään ihmisten hoitamisesta kieltäytyminen vain tämän maassaolon laittomuuden perusteella. Eivät nämä ole vaihtoehtoisia asioita, laittomien maahanmuuttajien inhimillisen kohtelun kannattaminen ei ole muistisairaiden laiminlyönnin kannattamista.\nEsa Niemi 1.2.2015 10:59 Vastaus kommenttiin #33\n""Suomessa kuolee lukuisia muistisairata joka vuosi pakkaseen ulos eksyttyään kun asianmukaiseen hoitoon ei ole varaa"\n"Kas, ilman lähdetietoa voi tietysti sanoa mitä tahansa."\nLähtökohtainen oletukseni oli, että ottaessasi kantaa terveydenhuollon resurssien jakamiseen tiedät jotain terveydenhuollon tilanteesta. Voit myös pyytää lähdettä sivistyneesti eikä asiattomasti vihjaillen.\n"Joka vuosi noin 80 suomalaista jäätyy kuoliaaksi\nEntistä useampi vanhus paleltuu kuoliaaksi.\nEtenkin yli 80-vuotiaiden ihmisten paleltumiskuolemat ovat lisääntyneet Suomessa viime vuosina, kirjoittaa Savon Sanomat."\n"Väität siis oikeasti, että sinne muistisairaille saataisiin lisää resursseja, jos laiton maahanmuuttaja käännytettäisiin vaivoineen sairaalasta? Oliskohon se nyt joku muu, joka ei tiedä yhteiskunnan asioista paljoa mitään."\nLaittomasti maassaoleva saa jo hoitoa, älä vääristele voimassaolevaa lakia ja käytäntöä. Vääristely ei ole ennenkään johtanut kohdallasi toivottuun lopputulokseen jos muistat.\nJulkinen talous toimii siten, että samasta kakusta jaetaan kaikille osuudet ja jos tuot lisää kakunjakajia, niin se on poissa muiden osuuksista, vai haluatko kerta miten Hannun talousteoria menee? Meillä on edessä miljardiluokan säästötalkoot ja jaettavaa on yhä vähemmän kun jakajia on enemmän. Laittomasti maassaolevia ei edes kuole kaduille.\n"Ja vastauksena kysymykseesi: ei kuulu, mutta sinne eivät kuulu myöskään ihmisten hoitamisesta kieltäytyminen vain tämän maassaolon laittomuuden perusteella. Eivät nämä ole vaihtoehtoisia asioita, laittomien maahanmuuttajien inhimillisen kohtelun kannattaminen ei ole muistisairaiden laiminlyönnin kannattamista."\nEn haluaisi uskoakaan, että kuuluisi, olet kuitenkin fiksu ihminen. Edelleenkin laittomasti maassaoleva saa hoitoa, mutta meillä on akuutimpiakin tapauksia hoidettavana, jossa kyse on hengenvaarasta ja näiden määrä vain kasvaa kun resursseja on aina vain vähemmän.\nHoidetaan ensin akuutimmat tapaukset ja sitten kun rahaa riittää, niin prioriteetin mukaisesti vähemmän akuutit. Hoidon maksuvapaus ja verovelvollisuudesta vapauttaminen eivät kuulu taas terveydenhuoltoon mitenkään.\nHannu Ala-Olla 1.2.2015 12:20 Vastaus kommenttiin #34\n"Etenkin yli 80-vuotiaiden ihmisten paleltumiskuolemat ovat lisääntyneet Suomessa viime vuosina, kirjoittaa Savon Sanomat"\nVäitit asian liittyvän muistisairauksien hoidon resurssipulaan, mikä jää täysin osoittamatta.\n"Laittomasti maassaoleva saa jo hoitoa, älä vääristele voimassaolevaa lakia ja käytäntöä. Vääristely ei ole ennenkään johtanut kohdallasi toivottuun lopputulokseen jos muistat"\nIlmeisesti ei riittävästi, jos sen varmistamiseksi piti laatia uusi laki. Jos tämä uusi ei nyt siis muuta mitään, miksi itse meuhkaat?\nJa kuten jo ennenkin sanoin vääristelysyytöksistäsi, väärässä oleminen ei ole vääristelyä. Menee hitusten ad hominemin puolelle jos yrität tuoda jonkun vanhan asian mukaan uuteen keskusteluun ikään kuin se muuttaisi kommenttien vakuuttavuutta.\n"Edelleenkin laittomasti maassaoleva saa hoitoa, mutta meillä on akuutimpiakin tapauksia hoidettavana, jossa kyse on hengenvaarasta ja näiden määrä vain kasvaa kun resursseja on aina vain vähemmän"\nKuten sanoin, resurssien vähentäminen perusterveydenhuollosta niin, ettei sitä enää riitä laittomasti maassa oleville ei auttaisi pätkääkään lisäämään resursseja akuuttiin hoitoon.\nJa luuletko muuten, että niitä resursseja voidaan mitata tuolla tavalla. Että odotetaan, että kaikki laillisesti maassa olevat on hoidettu ja katsotaan riittääkö resursseja muillekin? Ei, se henkilökunta on siellä päivystyksessä ja osastoilla ihan samaan tapaan riippumatta siitä ketä siellä hoidetaan - he eivät siirry vanhustenhuoltoon jos sattuu aikaa jäämään vapaaksi.\nKommentti, josta tämä pöljä mänkyttäminen puolin ja toisin alkoi, esitti laittomien maahanmuuttajien hoitamisen tekemistä laittomaksi. Nämä minun kommenttini ovat siihen kontekstiin osoitettuja.\nEsa Niemi 1.2.2015 14:16 Vastaus kommenttiin #35\nAjattelitko, että nämä ihmiset huvikseen katoavat pakkaseen tai muinakin vuodenaikoina? Aihe on tabu ja siitä kerrotaan kierrellen ja kaarrellen koska rahat on loppu eikä näille ihmisille riitä samanlaista ihmisarvoa kuin laittomasti maassaoleville.\n"Muistisairaiden etsinnät kaupungilta ja maastoalueilta lisääntyvät rajusti. Viranomaisten tietoon tulleiden tapausten määrä on kasvanut koko 2000-luvun ja on nyt noin 1·600 hälytyksen vuositasolla. Reilu kymmenen vuotta sitten luku oli puolta pienempi."\n"Komisario Stefan Sundqvist kertoo, että muistisairaiden vanhusten katoamiset työllistävät poliisia jo aika paljon. Vanhusten etsintä on poliisille jo arkipäivää.\n- Esimerkiksi täällä Varsinais-Suomessa poliisi osallistuu muistisairaiden vanhusten etsintään viikottain. Ja joka kuukausi on maakunnassa myös suuretsintöjä, joissa on vapaaehtoisetsijöitä ja helikoptereitakin mukana, Stefan Sundqvist sanoo.\nSundqvistin mukaan suurin osa vanhuksista löytyy muutaman tunnin sisällä, mutta joka vuosi myös muutama vanhus jää kokonaan löytämättä."\n"Jarkko Turunen Itä-Uudenmaan poliisilaitokselta on toiminut järjestyspoliisina 24 vuotta. Vuodesta 1995 hän on työskennellyt poliisikoiran kanssa ja vuodesta 1999 etsintäryhmän johtajana.\nTurusen mukaan tyypillinen kadonnut on kotoa tai hoitokodista omille teilleen lähtenyt muistisairas. Hän korostaa, että katoamisesta tulee soittaa hälytyskeskukseen heti.\n– Suurin osa kadonneista löytyy 5–10 minuutissa kahden neliökilometrin säteeltä. Mitä nopeammin ilmoitus saadaan, sitä todennäköisemmin kadonnut löytyy."\n"Ilmeisesti ei riittävästi, jos sen varmistamiseksi piti laatia uusi laki. Jos tämä uusi ei nyt siis muuta mitään, miksi itse meuhkaat?\nJa kuten jo ennenkin sanoin vääristelysyytöksistäsi, väärässä oleminen ei ole vääristelyä. Menee hitusten ad hominemin puolelle jos yrität tuoda jonkun vanhan asian mukaan uuteen keskusteluun ikään kuin se muuttaisi kommenttien vakuuttavuutta."\nKetään ei ole kuollut kadulle eikä Suomi ole saanut lainsäädäntöön liittyviä moitteita.\nJos hoet huomautuksienkin jälkeen ettei laittomasti maassaolevia hoideta kun heitä lain mukaan hoidetaan, niin en tiedä miten sitten haluaisit toimintaasi kuvailla. Huomautin sinua ystävällisesti ettet toista aiempia valintojasi, jossa väärensit suomennoksesi ja leikkasit tekstistä kohdat pois, jotka eivät palvelleet tarkoitusperiäsi. Se on kaukana väärinkäsityksestä. Sinä teet tuosta kohtauksen kun yritin mahdollisimman huomaamattomasti muistuttaa sinua ettei ole kovin fiksua väittää etteikö laittomasti maassaolevaa hoideta jo nykyisten lakien mukaisesti koska siitä jää vain kiinni.\n"Kuten sanoin, resurssien vähentäminen perusterveydenhuollosta niin, ettei sitä enää riitä laittomasti maassa oleville ei auttaisi pätkääkään lisäämään resursseja akuuttiin hoitoon.\nJa luuletko muuten, että niitä resursseja voidaan mitata tuolla tavalla. Että odotetaan, että kaikki laillisesti maassa olevat on hoidettu ja katsotaan riittääkö resursseja muillekin? Ei, se henkilökunta on siellä päivystyksessä ja osastoilla ihan samaan tapaan riippumatta siitä ketä siellä hoidetaan - he eivät siirry vanhustenhuoltoon jos sattuu aikaa jäämään vapaaksi."\nJos rahat eivät riitä nykyisiinkään vastuisiin, niin miten saat entistä pienemmät resurssit riittämään laajempaan joukkoon palveluita? Terveydenhuollossa priorisoidaan menoja akuuteimpiin tapauksiin ja se on ihan oikein, nyt pyritään toimimaan päinvastoin. Jos summa on pieni, niin sitten sitä riittää muihinkin pieniin menoihin, joista tällä hetkellä säästetään.\n"Kommentti, josta tämä pöljä mänkyttäminen puolin ja toisin alkoi, esitti laittomien maahanmuuttajien hoitamisen tekemistä laittomaksi. Nämä minun kommenttini ovat siihen kontekstiin osoitettuja."\nSamoin ja olen asiallisesti osoittanut argumenttiesi kestämättömyyden.\nEsa Niemi 31.1.2015 13:44\nSuomeen voi tulla edelleenkin laillisesti ja voimme hoitaa omat akuutimmat tapaukset ensin, vaikka vasemmistoliitto ei suomalaisten asioita enää ajakaan.\n"Paperittomien henkilöiden riittämätön hoito ei ole hoitoetiikan näkökulmasta hyväksyttävä vaihtoehto. Paperittomien henkilöiden oikeus terveyspalveluihin nykyisen lainsäädännön mukaan tulee kiireellisesti täsmentää siitäkin syystä, että tällä hetkellä kuntien toimintatavat poikkeavat toisistaan."\nLaillisesti maassaolevien riittämätön hoito tulee myös saattaa edes laittomasti maassaolevien tasolle ennenkuin laittomasti maassaolevien hoidon laatua voi nostaa. Laki on jo olemassa ja laittomasti maassaolevat hoidetaan. Jos ETENE:n mielestä kuntien toimintatavat poikkeavat toisistaan, niin kyse on selkeästi hallinnolliseen toimenpiteeseen liittyvä ongelma eikä lakiin liittyvä.\n"THL:n asiaa koskevan selvityksen valmistuttua on tehtävä tarvittavat ratkaisut. On selvitettävä, miten parhaiten varmistetaan, että paperittomille henkilöille tarjotaan kiireellisen hoidon lisäksi muu välttämätön hoito ajoissa. Tällaisia hoitoa tarvitsevia ryhmiä ovat esimerkiksi HIV-positiiviset odottavat äidit, joiden lapsilla on tartuntariski sekä huonossa tasa-painossa olevat diabetespotilaat."\nNämä hoidetaan jo nykyään ja laki velvoittaa tähän. Ongelma on edelleenkin hallinnollinen eikä lakiin liittyvä.\n"Suomen terveydenhoitojärjestelmän tulee toimia siten, että se mahdollistaa paperittoman potilaan hoitoon pääsyn ja hoidon sekä potilaan lähettämisen tarvittaessa myös asianmukaiseen jatkohoitoon."\nLaittomasti maassaoleva pääsee jo hoitoon. Kaikki on siis hyvin, ja ETENE:n tärkein funktio lienee työryhmän palkkioiden nostaminen ja näin laittomasti maassaolevat tuotteistetaan rahaksi virkamieskoneistossa näin nopeasti.\nPekka Roponen 1.2.2015 23:36\nEtene on tässä asiassa täysin oikeassa.\n--ETENE:n tärkein funktio lienee työryhmän palkkioiden nostaminen ja näin laittomasti maassaolevat tuotteistetaan rahaksi virkamieskoneistossa näin nopeasti.\nTodella korkeatasoista argumentaatiota, mikä epäilemättä perustuu syvälliseen asiantuntemukseen, ja vuosikymmenien kokemukseen puheenalaisesta aiheesta!\nEsa Niemi 1.2.2015 23:57\nPekka Roponen, eikö tuo ETENE lähinnä kerro, että ongelma nähdään hallinnollisena vrt. "kuntien käytännöt vaihtelevat". Niinhän ne vaihtelevat muissakin kohdin ja useimmiten kyse on hallinnollisesta ongelmasta eikä laista tai sen perusteluista.\nEsitin tuossa mielipiteen enkä niinkään argumenttia, sillä laki on varsin selkeä, mutta käytäntö tai sen raportointi vaihtelee. Mielestäni tässä yritetään luoda ongelma kun sellaista ei selkeästi ole ollut. Tämän vahvistaa sen ettei Suomen käytäntöä ole moitittu eikä velvoittavia huomautuksia ole tullut ainuttakaan. Harva maa on saanut näin puhtaat paperit eikä meillä ole todellista, vaan luodusta ongelmasta. Vakavampiakin ongelmia olisi hoidettavana, mutta kun vaalit tulossa ja huomio halutaan pois hoitamatta jääneistä asioista.\nETENE:n raportteja kun seuraa, niin useimmiten kyse on huomattavan tiukemmasta sävystä ja ongelmat vakavempia. Tämän työryhmän funktio taisi olla lähinnä kahvin ryystäminen ja palkkioiden nostaminen. Tarkoitukseni ei ole pahoittaa kenenkään mieltä, vaikka tietooni ei ole saatettu, että kyse olisi vakavista ongelmista tai, että ne olisivat suomalaisten hoidon laiminlyöntiä vakavemmista tapauksista.\nReino Jalas 31.1.2015 16:37\nMitenkähän tuollaisessa uudessa systeemissä hoidetaan vaikkapa virolaisen, munuaisten ja sydämen vajaatoiminnasta kärsivän nuoren Peeterin tyyppiset tapaukset?\nViron valtio ei kykene tai halua kustantaa dialyysihoitoa tai elinsiirtoa Peeterille. Viimeisenä keinona vanhemmat jättävät kaikki henkilöpaperinsa kotiin Viroon, ja ajavat laivalla pakolaisina Suomeen.\nTäällä he hakeutuvat vaikka Vantaan kunnalliselle hoitoasemalle. Kuntana se on tehdyn uuden lain perusteella velvoitettu hoitamaan kaikki paperittominakin asemalle tulevat.\nSuomalaiset lääkärit toteavat että Peeterin munuaiset ovat niin heikot, että siirtomunuainen on ainoa ratkaisu asiaan. Jääkö Peeter silloin samaan elinsiirtojonoon niiltä istumilta samaan munuaissiirtojonoon muiden suomalaisten kanssa?\nEntä kun tieto leviää? Riittää kun pystyy saapumaan maahan, niin tuhannet ja tuhannet uudet tulijat saavat Suomessa kalliitkin hoidot, kyselemättä, ilmaiseksi.\nJos munuaisvaivaisia potilaita alkaa tulla Intiasta ja Afrikasta saakka? Tutkitaanko heidät kaikki, ja kaikki hoitoa tarvitsevat, uuden lain mukaan, otetaan suomalaiseen munuaissiirtojonoon odottelemaan?\nHannu Ala-Olla 31.1.2015 16:55\n"Mitenkähän tuollaisessa uudessa systeemissä hoidetaan vaikkapa virolaisen, munuaisten ja sydämen vajaatoiminnasta kärsivän nuoren Peeterin tyyppiset tapaukset?"\nOnko virolaisen vajaatoiminta vaarallista? Munuaiset mullakin prakaa, toivottavasti ei seuraavaksi virolainen.\nErkki Martikainen 31.1.2015 18:36\nTaidat nyt olla se kuuluisa pilkunnussija. :)\nPekka Roponen 31.1.2015 17:35\nPeeterillä on oikeus asua Suomessa halutessaan. Siinä tapauksessa hänen sairautensa tietenkin hoidetaan, mitä muutakaan voitaisiin tehdä?\nErkki Martikainen 31.1.2015 18:33\nNäin voi tapahtua mutta tämähän voidaan vertaistaa siihen että eihän ne saksalaisetkaan ostaneet kaikkia rantoja vaikka niin pelättiin. Eli joittenkin mielestä maailma on paljon parempi paikka kuin se todellisuudessa onkaan ja sen kansalaiset ovat kaikki oikeudenmukaisia ja rehellisiä. Suomella kun ei ole tuosta rahanpaskasta puutetta niin sitä tulee levitellä kaikkeen sivistyneeseen toimintaan ilman mitään rajoitetta, eihän se kenellekään kuulu jos meidän omat lääkintäasiat ja vastaavat on jonniinverran rempallaan kun kaikilla ei ole varaa edes ostaa lääkärin määräämiä lääkkeitä.\nTärkeintähän on varmaankin se että maailmalla tiedetään että Suomi on maa jota on helppo kupata vaikka kuinka paljon kun ne ei kerta kaikkiaan halua sanoa vastaan.\nReino Jalas 31.1.2015 18:07\n“Peeterillä on oikeus asua Suomessa halutessaan. Siinä tapauksessa hänen\nsairautensa tietenkin hoidetaan, mitä muutakaan voitaisiin tehdä?”\nOnhan tuohon selvät EU-ohjeistukset olemassa. Varsinkin kalliiden hoitojen ollessa kyseessä, viime kädessä kyse on laskun maksajasta.\nNykyisten EU-sääntöjen puitteissa dialyysien ja muiden munuaissiirtojen laskun maksaja olisi Viro, koska Peeter ei asu pysyvästi eikä työskentele Suomessa.\nMutta jos Viro ei kyennyt tai halunnut hoitaa tai maksaa Peeterin hoitolaskuja kotimaassa, niin onko sen suurempaa maksuhalukkuutta Suomesta lähetettävälle, vielä isommalle laskulle?


Arsenal Pelipaidat Halvalla tukitiimi uuden avun käyttöönottoon\nSäilyttämällä Sanchezia kesän siirtomarkkinoilla, Arsenal ei ole vielä tehnyt sopimusta Chilen tähtien kanssa, ja näyttää siltä, että Sanchezin lähtö Arsenalista on vain ajan kysymys. Jalkapallo Pelipaidat auttamaan Arsenalin johtaja Arsene Wenger löytää vaihtoehtoisia ehdokkaita Sanchezille. H...\n2017-18 kausi Manchester United Kolmaspaita\nEnglannin Manchester United Club on paljastanut uuden 2017-18 kauden kolmannen jalkapallo-paidan. Ensimmäisen kerran historian aikana fanien luovuus ympäri maailmaa räjäytettiin digitaalisen alustan "Creator Studio" kautta, Jalkapallo Pelipaidat oli täysin faneille suunniteltu. Viime kesänä toimi...\nJuventus 2017-18 kausi Kolmaspaita\nItalian Juventus-klubi on paljastanut joukkueen uudenvuoden Kolmaspaita ensimmäistä kertaa kaudella 2017-18, ja digitaalinen foorumi "Creator Studio" räjäyttää fanien luovuutta ympäri maailmaa.Jalkapallo Pelipaidat on täysin faneille suunniteltu, ja fanit ovat ylpeitä tällä hetkellä. Fanit ympäri...\n2017-18 kausi Bayern Munchen Kolmaspaita\nSaksan Bayern Munchen klubi julkaisi uuden 2017-18 kauden Kolmaspaita, alhainen hinta, korkea laatu Jalkapallo Pelipaidat kaipaamaan. Ensimmäisen kerran historian aikana New Jersey on täysin faneille suunniteltu, ja digitaalinen foorumi "Creator Studio" räjäytti fanien luovuutta ympäri maailmaa. ...\nRanskan tiedotusvälineiden mukaan Neymar, koska hän halusi saada rangaistuksen oikein, jotta viimeisen viikonlopun ratkaiseminen liigassa, joukkueen pelaajalla on riita. Paris Saint-Germain Club järjesti sisätilaan hätäkokouksen, jossa keskusteltiin rangaistusoikeuksien tärkeimmistä kohdista. Med...\nPäivän jälkeen huomenna La Liga liiga on Cristiano Ronaldo keskeytettiin paluun jälkeen ensimmäisen pelin hän itse oli keskeytetty 5 peliä paluun jälkeen myös hyvin innoissaan. Ennen Betis-peliä vastaan Cristiano Ronaldo hänen sosiaalisessa verkostossaan Big Show -massassa lähetti puoliksi alas...\nTällä viikolla UEFA: n mestari-liiga käynnistää liekit uudelleen. Tänä aikana siellä on paljon on Jalkapallo pelipaidat lapsille. Ja ilahduttaa heidän tukemansa joukkueet. Manchester United palasi UEFA: n mestarien liigan arenaan kauden loppuun, aiheuttaen huomion ulkopuolelle. Manchester United ...\nTämän kesän frenetistinen pelaajan siirto on alkanut saada ihmiset tottuneiksi yli 100 miljoonan euron arvoisille supertähtien pelaajille. Kun Neymarin 222 miljoonan euron siirto sai PSG: n menestyksekkääksi, median huomiota kiinnitettiin luonnollisesti seuraavaksi jalkapalloilijaksi, joka rikkoi...\nPaul Pogba valittiin Manchester Unitedin kuukausittaiseksi parhaaksi pelaajaksi\nUuden kauden ensimmäisellä kuukaudella Paul Pogba valittiin hänen erinomaisen suorituskyvynsä vuoksi Manchester Unitedin parhaaksi pelaajaksi. Yli 160 000 fania äänesti Twitterissä. Joka sisältää Jalkapallo pelipaidat lapsille fanit. Kilpailu parhaista pelaajista tässä kuussa oli voimakasta, Paul...\nAdmin • August 10th, 2017\nTänä kesänä Brasilian superstar Neymar siirtyy Pariisin klubille on tullut todellisuutta, mutta sen jälkeen, kun paljon ongelmia ei ole siirretty, ei ole ollut kovin hyvä ratkaisu. Sisältää Neymarin ja Barcelonan edellisen 26 miljoonan bonuksen, Neymar katsoo, että heidän siirto on 31. heinäkuuta...\nNäytetään 31 - 40 (96) (10 sivu(a))